Ifølge den finske TV-stasjonen Yle ble tre av spillerne pågrepet lørdag morgen, mens en fjerde ble pågrepet søndag. Overgrepene de mistenkes for, skal ha skjedd på et hotell i Tammerfors.
Offeret for det angivelig overgrepet er avhørt av politiet, men det er ennå ikke tatt ut siktelse mot de fire spillerne, opplyser politiets etterforskningsleder Joni Länsipuro.
Det cubanske landslaget i volleyball spilte lørdag mot Finland, men tre spillere i alderen 19-21 år var ikke å finne på benken. Da laget møtte Portugal søndag, var også kapteinen fraværende.
Det cubanske laget har kvalifisert seg til OL som åpner i Rio de Janeiro 5. august. (©NTB)